́слѣжде всѣ́хъ блаже́нный антѡ́ній ѿвѣща̀: сія̂ вся̂, я̀же реко́сте, и ну̂жна су́ть и полє́зна и́щущымъ бг҃а, и къ нему̀ пріитѝ жела́ющымъ: но си́мъ добродѣ́телемъпреиму́щества пода́ти не попуща́етъ на́мъ то̀, я́кѡ ѡбрѣто́хомъ мы̀ мно́гихъ и въ постѣ́хъ и бдѣ́ніихъ ходи́вшихъ, и въ пусты́ню сами́хъ себѐ ѿлучи́вшихъ, и въ нестяжа́ніи кра́йнѣйшемъ претерпѣ́вшихъ та́кѡ, я́кѡ нижѐ дневны́я пи́щи себѣ̀ ѡста́вити: и ми́лостыню испра́вившихъ толи́кѡ, я́кѡ не довлѣ́ти ѝмъ имѣ́ній къ раздая́нію: и по си́хъ ѻкая́ннѡ ѿпа́дшихъ добродѣ́тели, икъ нече́стію попо́лзшихся, что̀ у́бѡ ѝхъ соврати́тися пра́вагѡ путѝ содѣ́ла; и́но что̀, по моему̀ мнѣ́нію, ра́звѣ я́кѡ не имѣ́яху ѻнѝ дарова́нія разсужде́нія